# Επίσημη Εφημερίδα C 411A/11 Ο

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 411A |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος11 Οκτωβρίου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 411A

Έκδοση στην ελληνική γλώσσα

Ανακοινώσεις και Πληροφορίες

64ό έτος11 Οκτωβρίου 2021

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2021/C 411 A/01 | Γενική Διεύθυνση Μετανάστευσης και Εσωτερικών Υποθέσεων — Προκήρυξη κενής θέσης κύριου/-ας συμβούλου (Βαθμός AD 14) (Άρθρο 29 παράγραφος 2 του κανονισμού υπηρεσιακής κατάστασης) — COM/2021/10407 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2021/C 411 A/01

Γενική Διεύθυνση Μετανάστευσης και Εσωτερικών Υποθέσεων — Προκήρυξη κενής θέσης κύριου/-ας συμβούλου (Βαθμός AD 14) (Άρθρο 29 παράγραφος 2 του κανονισμού υπηρεσιακής κατάστασης) — COM/2021/10407

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 11.10.2021 | EL | Επίσημη Εφημερίδα της Ευρωπαϊκής Ένωσης | CA 411/1 |
| --- | --- | --- | --- |

11.10.2021

EL

Επίσημη Εφημερίδα της Ευρωπαϊκής Ένωσης

CA 411/1

---

Γενική Διεύθυνση Μετανάστευσης και Εσωτερικών Υποθέσεων

Προκήρυξη κενής θέσης κύριου/-ας συμβούλου (Βαθμός AD 14)

(Άρθρο 29 παράγραφος 2 του κανονισμού υπηρεσιακής κατάστασης)

COM/2021/10407

(2021/C 411 A/01)

Ποιοι είμαστε

Η ΓΔ Μετανάστευσης και Εσωτερικών Υποθέσεων (HOME) είναι αρμόδια για το Σένγκεν, τη μετανάστευση και την εσωτερική ασφάλεια, τρεις από τις πιο δύσκολες πολιτικές με τις οποίες η Ευρώπη βρίσκεται αντιμέτωπη και στις οποίες οι πολίτες αναμένουν από την Ευρώπη αποτελέσματα.

Το χαρτοφυλάκιο της ΓΔ HOME περιλαμβάνει πολιτικές που σχετίζονται με τη νόμιμη και αντικανονική μετανάστευση, το άσυλο, την ένταξη, την επανεισδοχή και την επιστροφή, τη διαχείριση των εξωτερικών συνόρων της ΕΕ, την καταπολέμηση του οργανωμένου εγκλήματος και της τρομοκρατίας, καθώς και την αστυνομική συνεργασία. Η ΕΕ συνεργάζεται επίσης ενεργά με τρίτες χώρες για την αντιμετώπιση των προκλήσεων που σχετίζονται με τη μετανάστευση και την εσωτερική ασφάλεια.

Όλες οι δραστηριότητες της ΓΔ περιλαμβάνουν ουσιαστικές αλληλεπιδράσεις με τις αρχές των κρατών μελών, σχέσεις με τα άλλα θεσμικά όργανα και τα σχετικά ενδιαφερόμενα μέρη, διεθνείς διαπραγματεύσεις, καθώς και εντατικές διυπηρεσιακές επαφές.

Η ΓΔ υποστηρίζεται από επτά οργανισμούς: Ευρωπαϊκός Οργανισμός Συνοριοφυλακής και Ακτοφυλακής (Frontex), Ευρωπαϊκή Αστυνομική Υπηρεσία (Ευρωπόλ), Ευρωπαϊκή Υπηρεσία Υποστήριξης για το Άσυλο (EASO), Οργανισμός της Ευρωπαϊκής Ένωσης για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης (eu-LISA), Οργανισμός της Ευρωπαϊκής Ένωσης για την Κατάρτιση στον Τομέα της Επιβολής του Νόμου (CEPOL), Ευρωπαϊκό Κέντρο Παρακολούθησης Ναρκωτικών και Τοξικομανίας (ΕΚΠΝΤ) και Εκτελεστικός Οργανισμός Έρευνας (REA).

Η ΓΔ HOME, για να θέσει σε εφαρμογή την πολιτική της ΕΕ, διαχειρίζεται το Ταμείο Ασύλου, Μετανάστευσης και Ένταξης (ΤΑΜΕ) και το Ταμείο Εσωτερικής Ασφάλειας (ΤΕΑ) που ανέρχονται σε 10,9 δισεκατ. EUR για την περίοδο 2014-2020. Επιπλέον, η ΓΔ HOME διαχειρίζεται έρευνα σχετική με την ασφάλεια ύψους 1,2 δισεκατ. EUR στο πλαίσιο του προγράμματος «Ορίζων 2020».

Τι προτείνουμε

Υπό την πολιτική καθοδήγηση της επιτρόπου Εσωτερικών Υποθέσεων κ. Johansson και υπό την εποπτεία της Γενικής Διευθύντριας της ΓΔ HOME, ο/η συντονιστής/-τρια επιστροφών θα επικουρεί τον/την αναπληρωτή/-τρια γενικό/-ή διευθυντή/-τρια που είναι αρμόδιος/-α για τα οριζόντια θέματα & τη μετανάστευση και θα συντονίζεται στενά με τον/τη διευθυντή/-τρια που είναι αρμόδιος/-α για τη μετανάστευση, το άσυλο και τις θεωρήσεις.

Ο/Η συντονιστής/-τρια επιστροφών θα συμβάλει στη δημιουργία ενός αποτελεσματικού και κοινού ευρωπαϊκού συστήματος επιστροφών, το οποίο θα βασίζεται σε ισχυρότερους νομικούς, επιχειρησιακούς και διοικητικούς πυλώνες, μέσω της προώθησης της επιχειρησιακής συνεργασίας με τα κράτη μέλη και μεταξύ αυτών για τη διαχείριση των διαδικασιών επιστροφής, επανεισδοχής και επανένταξης.

Θα κληθεί να:

| — | στηρίξει την ανάπτυξη κοινής και συνεκτικής προσέγγισης για τις επιστροφές· |
| --- | --- |

—

στηρίξει την ανάπτυξη κοινής και συνεκτικής προσέγγισης για τις επιστροφές·

| — | συμβάλει στον σχεδιασμό επιχειρησιακής στρατηγικής που θα καθοδηγεί την εκτέλεση της εντολής του/της συντονιστή/-τριας επιστροφών, καθώς και το έργο του δικτύου υψηλού επιπέδου· |
| --- | --- |

—

συμβάλει στον σχεδιασμό επιχειρησιακής στρατηγικής που θα καθοδηγεί την εκτέλεση της εντολής του/της συντονιστή/-τριας επιστροφών, καθώς και το έργο του δικτύου υψηλού επιπέδου·

| — | στηρίζει και να προωθεί τη συνεργασία των κρατών μελών κατά την εφαρμογή της εν λόγω επιχειρησιακής στρατηγικής και να εποπτεύει την εφαρμογή της· |
| --- | --- |

—

στηρίζει και να προωθεί τη συνεργασία των κρατών μελών κατά την εφαρμογή της εν λόγω επιχειρησιακής στρατηγικής και να εποπτεύει την εφαρμογή της·

| — | στηρίξει την υλοποίηση επιχειρήσεων επιστροφής προωθώντας τη συνεργασία μεταξύ των κρατών μελών, της Επιτροπής και των οργανισμών της Ένωσης, καθώς και την ανταλλαγή ορθών πρακτικών· |
| --- | --- |

—

στηρίξει την υλοποίηση επιχειρήσεων επιστροφής προωθώντας τη συνεργασία μεταξύ των κρατών μελών, της Επιτροπής και των οργανισμών της Ένωσης, καθώς και την ανταλλαγή ορθών πρακτικών·

| — | διευκολύνει την έμπρακτη ανάπτυξη αλληλεγγύης στον τομέα των επιστροφών μεταξύ των κρατών μελών στο πλαίσιο του κοινού ευρωπαϊκού συστήματος επιστροφών· |
| --- | --- |

—

διευκολύνει την έμπρακτη ανάπτυξη αλληλεγγύης στον τομέα των επιστροφών μεταξύ των κρατών μελών στο πλαίσιο του κοινού ευρωπαϊκού συστήματος επιστροφών·

| — | συμβάλει στον σχεδιασμό και την εφαρμογή της ευρωπαϊκής στρατηγικής για τη διαχείριση του ασύλου και της μετανάστευσης με βάση την πείρα που αποκτήθηκε κατά την εκτέλεση της επιχειρησιακής εντολής· |
| --- | --- |

—

συμβάλει στον σχεδιασμό και την εφαρμογή της ευρωπαϊκής στρατηγικής για τη διαχείριση του ασύλου και της μετανάστευσης με βάση την πείρα που αποκτήθηκε κατά την εκτέλεση της επιχειρησιακής εντολής·

| — | διασφαλίσει στενή συνεργασία με τον/τη μελλοντικό/-ή αναπληρωτή/-τρια εκτελεστικό/-ή διευθυντή/-τρια του Frontex για τις επιστροφές· |
| --- | --- |

—

διασφαλίσει στενή συνεργασία με τον/τη μελλοντικό/-ή αναπληρωτή/-τρια εκτελεστικό/-ή διευθυντή/-τρια του Frontex για τις επιστροφές·

| — | προεδρεύει και να διευθύνει τις εργασίες ενός δικτύου υψηλού επιπέδου· |
| --- | --- |

—

προεδρεύει και να διευθύνει τις εργασίες ενός δικτύου υψηλού επιπέδου·

| — | εκπροσωπεί τη Γενική Διεύθυνση σε εξωτερικές και εσωτερικές εκδηλώσεις που αφορούν την εντολή του/της συντονιστή/-τριας επιστροφών· |
| --- | --- |

—

εκπροσωπεί τη Γενική Διεύθυνση σε εξωτερικές και εσωτερικές εκδηλώσεις που αφορούν την εντολή του/της συντονιστή/-τριας επιστροφών·

| — | διατηρεί τακτικές επαφές με τις αρμόδιες εσωτερικές υπηρεσίες, τα κράτη μέλη, τα ενδιαφερόμενα μέρη και εξωτερικούς φορείς· |
| --- | --- |

—

διατηρεί τακτικές επαφές με τις αρμόδιες εσωτερικές υπηρεσίες, τα κράτη μέλη, τα ενδιαφερόμενα μέρη και εξωτερικούς φορείς·

| — | εποπτεύει μια μικρή ομάδα που υπάγεται απευθείας στον/στη συντονιστή/-τρια επιστροφών· |
| --- | --- |

—

εποπτεύει μια μικρή ομάδα που υπάγεται απευθείας στον/στη συντονιστή/-τρια επιστροφών·

| — | ενημερώνει εξωτερικά και εσωτερικά ενδιαφερόμενα μέρη σχετικά με τις δραστηριότητες του/της συντονιστή/-τριας επιστροφών. |
| --- | --- |

—

ενημερώνει εξωτερικά και εσωτερικά ενδιαφερόμενα μέρη σχετικά με τις δραστηριότητες του/της συντονιστή/-τριας επιστροφών.

Τι αναζητούμε (κριτήρια επιλογής)

Οι υποψήφιοι/-ες πρέπει να έχουν:

Συμβουλευτικές δεξιότητες:

| — | Αποδεδειγμένες συμβουλευτικές δεξιότητες, καθώς και σημαντική πείρα στον συντονισμό ομάδων σε ευαίσθητους τομείς πολιτικής. |
| --- | --- |

—

Αποδεδειγμένες συμβουλευτικές δεξιότητες, καθώς και σημαντική πείρα στον συντονισμό ομάδων σε ευαίσθητους τομείς πολιτικής.

| — | Ικανότητα καθοδήγησης και έμπνευσης για τον συντονισμό και την εφαρμογή πολιτικών, καθώς και ικανότητα διαπραγμάτευσης σε πολιτικά σύνθετο περιβάλλον. |
| --- | --- |

—

Ικανότητα καθοδήγησης και έμπνευσης για τον συντονισμό και την εφαρμογή πολιτικών, καθώς και ικανότητα διαπραγμάτευσης σε πολιτικά σύνθετο περιβάλλον.

| — | Ισχυρή ανθεκτικότητα και επαρκείς δεξιότητες διαχείρισης ανθρωπιστικών κρίσεων. |
| --- | --- |

—

Ισχυρή ανθεκτικότητα και επαρκείς δεξιότητες διαχείρισης ανθρωπιστικών κρίσεων.

| — | Πολιτική ευθυκρισία. |
| --- | --- |

—

Πολιτική ευθυκρισία.

Ειδικές δεξιότητες και πείρα

| — | Άριστες αναλυτικές και συντονιστικές δεξιότητες, ισχυρή ικανότητα ανάπτυξης πολιτικού οράματος και καθορισμού προτεραιοτήτων και στόχων. |
| --- | --- |

—

Άριστες αναλυτικές και συντονιστικές δεξιότητες, ισχυρή ικανότητα ανάπτυξης πολιτικού οράματος και καθορισμού προτεραιοτήτων και στόχων.

| — | Ισχυρή ικανότητα καινοτόμου και στρατηγικής σκέψης με στόχο τη διαμόρφωση σαφούς οράματος για τους στόχους που πρέπει να επιτευχθούν σε αυτούς τους τομείς, καθώς και ικανότητα ανάπτυξης και εφαρμογής των πολιτικών που προκύπτουν. |
| --- | --- |

—

Ισχυρή ικανότητα καινοτόμου και στρατηγικής σκέψης με στόχο τη διαμόρφωση σαφούς οράματος για τους στόχους που πρέπει να επιτευχθούν σε αυτούς τους τομείς, καθώς και ικανότητα ανάπτυξης και εφαρμογής των πολιτικών που προκύπτουν.

| — | Καλή κατανόηση του τομέα πολιτικής που σχετίζεται με το πλαίσιο αρμοδιοτήτων του/της συντονιστή/-τριας επιστροφών. |
| --- | --- |

—

Καλή κατανόηση του τομέα πολιτικής που σχετίζεται με το πλαίσιο αρμοδιοτήτων του/της συντονιστή/-τριας επιστροφών.

| — | Καλή γνώση δημοσιονομικής και χρηματοοικονομικής διαχείρισης και γνώση των χρηματοδοτικών προγραμμάτων της ΕΕ θα αποτελέσουν πλεονέκτημα. |
| --- | --- |

—

Καλή γνώση δημοσιονομικής και χρηματοοικονομικής διαχείρισης και γνώση των χρηματοδοτικών προγραμμάτων της ΕΕ θα αποτελέσουν πλεονέκτημα.

Προσωπικές ιδιότητες

| — | Άριστες ικανότητες λήψης αποφάσεων, διαπροσωπικές και διαπραγματευτικές ικανότητες. |
| --- | --- |

—

Άριστες ικανότητες λήψης αποφάσεων, διαπροσωπικές και διαπραγματευτικές ικανότητες.

| — | Ισχυρή ικανότητα δημιουργίας εργασιακών σχέσεων εμπιστοσύνης με τα ενδιαφερόμενα μέρη και εκπροσώπησης της Επιτροπής στις επαφές με τα κράτη μέλη, καθώς και με εσωτερικά και εξωτερικά ενδιαφερόμενα μέρη, και με το κοινό. |
| --- | --- |

—

Ισχυρή ικανότητα δημιουργίας εργασιακών σχέσεων εμπιστοσύνης με τα ενδιαφερόμενα μέρη και εκπροσώπησης της Επιτροπής στις επαφές με τα κράτη μέλη, καθώς και με εσωτερικά και εξωτερικά ενδιαφερόμενα μέρη, και με το κοινό.

| — | Αποδεδειγμένη ικανότητα διαπραγμάτευσης με εκπροσώπους των κρατών μελών, με τα λοιπά ευρωπαϊκά θεσμικά όργανα και με διάφορα ενδιαφερόμενα μέρη, συμπεριλαμβανομένων τρίτων χωρών. |
| --- | --- |

—

Αποδεδειγμένη ικανότητα διαπραγμάτευσης με εκπροσώπους των κρατών μελών, με τα λοιπά ευρωπαϊκά θεσμικά όργανα και με διάφορα ενδιαφερόμενα μέρη, συμπεριλαμβανομένων τρίτων χωρών.

Απαραίτητα προσόντα των υποψηφίων (προϋποθέσεις επιλεξιμότητας)

Οι υποψήφιοι/-ες θα συμπεριληφθούν στη φάση επιλογής μόνον εφόσον πληρούν τις ακόλουθες τυπικές προϋποθέσεις κατά τη λήξη της προθεσμίας υποβολής αιτήσεων:

| — | Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:






  — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· |
| --- | --- | --- |

—

Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής·

| — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου (1) σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε τομέα συναφή με την παρούσα θέση. |
| --- | --- |

—

Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου (1) σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε τομέα συναφή με την παρούσα θέση.

| — | Συμβουλευτική πείρα: τουλάχιστον 5 έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη συμβουλευτική θέση (2). |
| --- | --- |

—

Συμβουλευτική πείρα: τουλάχιστον 5 έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη συμβουλευτική θέση (2).

| — | Γλώσσες: οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: οι υποψήφιοι/-ες πρέπει να μην έχουν φθάσει στη νόμιμη ηλικία συνταξιοδότησης, η οποία, για τους/τις υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μήνα κατά τον οποίο ο/η υπάλληλος συμπληρώνει την ηλικία των 66 ετών [βλέπε άρθρο 52 στοιχείο α) του κανονισμού υπηρεσιακής κατάστασης (4)]. |
| --- | --- |

—

Όριο ηλικίας: οι υποψήφιοι/-ες πρέπει να μην έχουν φθάσει στη νόμιμη ηλικία συνταξιοδότησης, η οποία, για τους/τις υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μήνα κατά τον οποίο ο/η υπάλληλος συμπληρώνει την ηλικία των 66 ετών [βλέπε άρθρο 52 στοιχείο α) του κανονισμού υπηρεσιακής κατάστασης (4)].

Επιλογή και διορισμός

Η Ευρωπαϊκή Επιτροπή θα επιλέξει και θα διορίσει τον/την κύριο/-α σύμβουλο σύμφωνα με τις οικείες διαδικασίες επιλογής και πρόσληψης [βλέπε: Document on Senior Officials Policy (5) (έγγραφο σχετικά με την πολιτική όσον αφορά τους ανώτερους υπαλλήλους)].

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής. Η εν λόγω επιτροπή εξετάζει όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει τους/τις υποψηφίους/-ες που υπερέχουν σε προσόντα με γνώμονα τα προαναφερθέντα κριτήρια επιλογής, και οι οποίοι/-ες είναι δυνατόν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές, η επιτροπή προεπιλογής συντάσσει τα συμπεράσματά της και προτείνει κατάλογο υποψηφίων για περαιτέρω συνεντεύξεις με τη Συμβουλευτική Επιτροπή Διορισμών (ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα συμπεράσματα της επιτροπής προεπιλογής και αποφασίζει ποιοι/-ες υποψήφιοι/-ες θα κληθούν σε συνέντευξη.

Οι υποψήφιοι/-ες που καλούνται σε συνέντευξη με τη ΣΕΔ συμμετέχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Η ΣΕΔ, λαμβάνοντας υπόψη τα αποτελέσματα της συνέντευξης και την έκθεση του κέντρου αξιολόγησης, καταρτίζει κατάλογο των επικρατέστερων υποψηφίων τους/τις οποίους/-ες θεωρεί κατάλληλους/-ες για την άσκηση των καθηκόντων κυρίου/-ας συμβούλου.

Οι υποψήφιοι/-ες που απαρτίζουν τον κατάλογο των επικρατέστερων υποψηφίων της ΣΕΔ καλούνται σε συνέντευξη από το/τα μέλος/-η της Επιτροπής που είναι αρμόδιο/-α για θέματα της ΓΔ Μετανάστευσης και Εσωτερικών Υποθέσεων (6).

Μετά τις συνεντεύξεις αυτές, η Ευρωπαϊκή Επιτροπή λαμβάνει την απόφαση διορισμού.

Ο/Η υποψήφιος/-α που θα επιλεγεί πρέπει να είναι τακτοποιημένος/-η στρατολογικά κατά τη νομοθεσία περί στρατολογίας που εφαρμόζεται στην περίπτωσή του/της, να παρέχει τα εχέγγυα ήθους που απαιτούνται για την άσκηση των καθηκόντων του/της και να πληροί τους όρους υγείας που απαιτούνται για την άσκηση των καθηκόντων του/της.

Ο/Η υποψήφιος/-α που θα επιλεγεί θα πρέπει να κατέχει ή να είναι σε θέση να αποκτήσει έγκυρο πιστοποιητικό εξουσιοδότησης ασφαλείας από την εθνική αρχή ασφαλείας της χώρας του/της. Η εξουσιοδότηση ασφαλείας προσωπικού είναι διοικητική απόφαση η οποία εκδίδεται μετά την ολοκλήρωση ελέγχου ασφαλείας από την αρμόδια εθνική αρχή ασφαλείας του οικείου προσώπου, σύμφωνα με τις εφαρμοστέες εθνικές νομοθετικές και κανονιστικές διατάξεις, και πιστοποιεί ότι ορισμένο πρόσωπο μπορεί να έχει πρόσβαση σε διαβαθμισμένες πληροφορίες έως συγκεκριμένου επιπέδου. (Επισημαίνεται ότι η αναγκαία διαδικασία για την απόκτηση εξουσιοδότησης ασφαλείας μπορεί να κινηθεί μόνο βάσει αιτήματος του εργοδότη και όχι βάσει αιτήματος του/της υποψηφίου/-ας.)

Μέχρι να χορηγηθεί η εξουσιοδότηση ασφαλείας προσωπικού από το οικείο κράτος μέλος και να ολοκληρωθεί η διαδικασία της εξουσιοδότησης ασφαλείας με τη νομικά απαιτούμενη ενημέρωση από τη Διεύθυνση Ασφάλειας της Ευρωπαϊκής Επιτροπής, ο/η υποψήφιος/-α δεν θα μπορεί να έχει πρόσβαση σε διαβαθμισμένες πληροφορίες της ΕΕ (ΔΠΕΕ) επιπέδου «CONFIDENTIEL UE/EU CONFIDENTIAL» ή ανώτερου, ούτε να παρίσταται σε συνεδριάσεις κατά τις οποίες συζητούνται τέτοιες ΔΠΕΕ.

Ισότητα ευκαιριών

Σε ευθυγράμμιση με το άρθρο 1δ του κανονισμού υπηρεσιακής κατάστασης, η Ευρωπαϊκή Επιτροπή επιδιώκει ως στρατηγικό στόχο την επίτευξη ίσης εκπροσώπησης των φύλων σε όλες τις ανώτατες διοικητικές βαθμίδες έως το τέλος της τρέχουσας θητείας της και εφαρμόζει πολιτική ίσων ευκαιριών, ενθαρρύνοντας την υποβολή υποψηφιοτήτων που θα μπορούσαν να συμβάλουν στην επίτευξη περισσότερης πολυμορφίας, ισότητας των φύλων και συνολικής γεωγραφικής ισορροπίας.

Όροι εργασίας

Οι αποδοχές και οι όροι εργασίας είναι αυτοί που προβλέπονται στον κανονισμό υπηρεσιακής κατάστασης.

Ο/Η υποψήφιος/-α που θα επιλεγεί θα προσληφθεί ως υπάλληλος στον βαθμό AD14. Θα καταταχθεί, ανάλογα με τον χρόνο της επαγγελματικής του/της πείρας, στο κλιμάκιο 1 ή στο κλιμάκιο 2 του βαθμού αυτού.

Εφιστάται η προσοχή των υποψηφίων στο γεγονός ότι όλοι/-ες οι νεοπροσλαμβανόμενοι/-ες υπάλληλοι πρέπει, σύμφωνα με τον κανονισμό υπηρεσιακής κατάστασης, να ολοκληρώσουν επιτυχώς δοκιμαστική περίοδο εννέα μηνών.

Ο τόπος υπηρεσίας είναι οι Βρυξέλλες, όπου έχει την έδρα της η ΓΔ Μετανάστευσης και Εσωτερικών Υποθέσεων.

Η θέση θα είναι διαθέσιμη από την 1η Σεπτεμβρίου 2021.

Ανεξαρτησία και δήλωση συμφερόντων

Πριν από την ανάληψη των καθηκόντων του/της, ο/η υποψήφιος/-α που θα επιλεγεί θα κληθεί να υποβάλει δήλωση δέσμευσης ότι θα ενεργεί με αμεροληψία προς το δημόσιο συμφέρον, καθώς και δήλωση σχετικά με οποιαδήποτε συμφέροντά του/της τα οποία ενδέχεται να θεωρηθεί ότι θίγουν την ανεξαρτησία του/της.

Διαδικασία υποβολής αιτήσεων

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας (βλέπε σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων, την επαγγελματική πείρα υψηλού επιπέδου, καθώς και τις γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω προϋποθέσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε ισχύουσα διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, ενημερώστε την Ευρωπαϊκή Επιτροπή για τυχόν αλλαγή της διεύθυνσής σας ηλεκτρονικού ταχυδρομείου.

Για τη συμπλήρωση της αίτησης υποψηφιότητας, απαιτούνται η τηλεφόρτωση βιογραφικού σημειώματος σε μορφότυπο PDF, κατά προτίμηση βάσει του μορφότυπου για τα βιογραφικά σημειώματα Europass CV (7), και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που επιβεβαιώνει ότι η αίτηση καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Αν χρειάζεστε περισσότερες πληροφορίες και/ή αν αντιμετωπίσετε τεχνικά προβλήματα, παρακαλείστε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία υποβολής αιτήσεων

Η προθεσμία εγγραφής λήγει στις 9 Νοεμβρίου 2021, 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Εκπρόθεσμες αιτήσεις εγγραφής δεν γίνονται δεκτές.

Σημαντικές πληροφορίες για τους/τις υποψηφίους/-ες

Υπενθυμίζεται στους/στις υποψηφίους/-ες ότι οι εργασίες των επιτροπών επιλογής είναι εμπιστευτικές. Απαγορεύεται στους/στις υποψήφιους/-ες και σε κάθε τρίτο που ενεργεί για λογαριασμό υποψήφιου/-ας να έλθουν σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Ευρωπαϊκή Επιτροπή εξασφαλίζει ότι η επεξεργασία των δεδομένων προσωπικού χαρακτήρα των υποψηφίων γίνεται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (8). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  Η επαγγελματική πείρα λαμβάνεται υπόψη μόνον αν αντιστοιχεί σε πραγματική εργασιακή σχέση, η οποία ορίζεται ως πραγματική, γνήσια εργασία και παρέχεται επ’ αμοιβή και με την ιδιότητα μισθωτού (ανεξαρτήτως είδους σύμβασης) ή παρόχου υπηρεσιών. Επαγγελματικές δραστηριότητες που ασκήθηκαν υπό καθεστώς μερικής απασχόλησης συνυπολογίζονται αναλογικά, βάσει του ποσοστού του πλήρους ωραρίου απασχόλησης στο οποίο αντιστοιχούν, όπως προκύπτει από σχετικό πιστοποιητικό. Άδεια μητρότητας/γονική άδεια/άδεια υιοθεσίας συνυπολογίζεται αν εντάσσεται στο πλαίσιο σύμβασης εργασίας. Οι διδακτορικές σπουδές εξομοιώνονται με επαγγελματική πείρα, ακόμη και όταν δεν είναι αμειβόμενες, αλλά για διάστημα τριών ετών κατ’ ανώτατο όριο και υπό την προϋπόθεση ότι έχουν ολοκληρωθεί επιτυχώς. Κάθε δεδομένο χρονικό διάστημα είναι δυνατόν να προσμετρηθεί μόνο μία φορά.

(2)  Στο βιογραφικό τους σημείωμα οι υποψήφιοι/-ες θα πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν τη συμβουλευτική τους πείρα, τα ακόλουθα: (1) τον τίτλο που είχαν και τα καθήκοντα που άσκησαν στις θέσεις που κατείχαν· (2) το ακριβές θεματικό πεδίο, καθώς και το επίπεδο της θέσης τους εντός του εκάστοτε οργανισμού (αριθμός των ανώτερων και κατώτερων βαθμίδων ιεραρχίας)· (3) τους διαύλους αναφοράς για κάθε θέση που κατείχαν.

(3)  https://eur-lex.europa.eu/legal-content/EL/TXT/?uri=CELEX%3A01958R0001-20130701

(4)  https://eur-lex.europa.eu/legal-content/EL/TXT/?uri=CELEX%3A01962R0031-20140701

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (μόνο στα αγγλικά).

(6)  Εκτός αν το οικείο μέλος της Επιτροπής έχει μεταβιβάσει το καθήκον αυτό, σύμφωνα με τις αποφάσεις της Επιτροπής της 5ης Δεκεμβρίου 2007 [PV (2007) 1811] και της 30ής Σεπτεμβρίου 2020 [(PV (2020) 2351].

(7)  Μπορείτε να βρείτε πληροφορίες για το πώς θα δημιουργήσετε το βιογραφικό σας σημείωμα Europass ηλεκτρονικά στη διεύθυνση: https://europa.eu/europass/el/create-europass-cv

(8)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---